आमतौर पर फेस रीडिंग से किसी के कैरक्टर और नेचर के बारे में काफी हद तक समझा जा सकता है। इसमें आईब्रो भी एक जरूरी पार्ट है। दरअसल, आईब्रो की लेंथ, शेप और थिकनेस आपके बारे में बहुत कुछ बयां कर देती है। लेकिन अगर आप इस वजह से परेशान रहती हैं कि आईब्रो की अच्छी शेप नहीं है, तो अब यह परेशानी भूल जाएं। केवल एक सूई के जरिए इसे परफेक्ट शेप दी जा सकती है। आप इसके लिए आई बोटोक्स ब्रो लिफ्ट टेक्नॉलजी अपना सकती हैं।
पाएं अट्रैक्टिव लुक
बोटोक्स ब्रो लिफ्टिंग के नाम से आई यह टेक्नॉलजी बोटोक्स के जरिए आईब्रो को अट्रैक्टिव लुक देने का काम करती है। इससे आप पर्मानेंट आईब्रो पा सकती हैं, वह भी अपनी मनपसंद शेप में। डर्माटॉलजिस्ट डॉ. सरिता मेनन कहती हैं कि बिना किसी सर्जरी के केवल एक इंजेक्शन से आप मात्र 5 से 10 मिनट में अपनी मनपसंद शेप में आईब्रो पा सकती हैं। दरअसल, बुटोलिन टॉक्सिन या बोटोक्स के साथ ब्रो लिफ्ट के इस प्रोसेस में उस नर्व को ब्लॉक कर दिया जाता है, तो आईब्रो की शेप को झुकाने की वजह थी। इससे मसल्स पैरालाइज्ड हो जाती हैं। इसमें एनस्थीसिया नहीं दिया जाता।
बता दें कि यह इंजेक्शन आंख के ऊपर के सॉफ्ट पार्ट्स को लूज कर देता है। इसमें कुछ खास मसल्स को टारगेट किया जाता है। क्योंकि अगर वह सही न लग पाए, तो शेप ठीक होने की जगह बिगड़ भी सकती है। इसलिए किसी एक्सपर्ट के पासा जाना जरूरी है।